टीम इंडिया पर मुसीबतों का पहाड़, आईपीएल के सूरमाओं पर भरोसा पड़ेगा भारी? इन खिलाड़ियों की फॉर्म नदारद

Wed, 15 May 2024 10:01:45 +0000

टीम इंडिया के लिए आगामी टी-20 विश्व कप से पहले एक बुरी खबर आ रही है. जिन 15 खिलाड़ियों पर चयनकर्ताओं ने विश्व कप जीत के सूखे को खत्म करने की जिम्मेदारी सौंपी थी, उनमें से कई खिलाड़ी अब आईपीएल में लय से जूझने लगे हैं. 30 अप्रैल को टीम के चयन के दो हफ्तों के अंदर ही कई खिलाड़ियों की खराब फॉर्म सिरदर्द बन गई है. इसमें खुद कप्तान रोहित शर्मा का नाम भी शामिल है.