आखिरी गेंद पर छक्का लगाकर एस सजना ने दिलाई मुंबई को यादगार जीत

Sat, 24 Feb 2024 02:16:19 +0000

महिला प्रीमियर लीग के दूसरे संस्करण का पहला मैच इतिहास के पन्नों में दर्ज हो गया। आखिरी गेंद पर मुंबई को जीत के लिए 5 रन चाहिए थे, ऐसे में युवा बल्लेबाज एस सजना ने एलिस कैप्सी की गेंद को दर्शक दीर्घा में पहुंचा दिया और मुंबई इंडियंस ने दिल्ली कैपिटल्स को 4 विकेटों से मात देकर अपने सफर की विजयी शुरुआत की। सजना इसी के साथ महिला क्रिकेट में अपनी पहली और टीम की पारी की आखिरी गेंद पर छक्का मारकर जीत दिलाने वाली पहली क्रिकेटर बन गई हैं।