“5 टेस्ट में पैसे डबल”, टेस्ट खिलाड़ियों को बीसीसीआई की सौगात

Sat, 09 Mar 2024 14:48:43 +0000

इंग्लैंड के खिलाफ 5 टेस्ट मैचों की श्रृखंला को 4-1 से जीतने के बाद भारतीय टीम जश्न मना ही रही थी कि बीसीसीआई के सचिव जय शाह ने टीम के खिलाड़ियों की खुशी में चार चाँद लगा दिए। भारतीय टीम की ओर से टेस्ट क्रिकेट खेलने वाले खिलाड़ियों के लिए “टेस्ट क्रिकेट प्रोत्साहन योजना” की शुरुआत की गई है, जिससे उन्हें अब टेस्ट मैच खेलने के लिए पहले से कई गुना ज्यादा पैसे मिलेंगे।  दरअसल, जय शाह ने एक्स (पहले ट्विटर) पर ट्वीट करते हुए लिखा कि, “मुझे यह घोषणा करते हुए खुशी हो रही है कि भारतीय सीनियर पुरुष टीम के खिलाड़ियों के आर्थिक विकास और स्थिरता को मजबूत करने के लिए हम टेस्ट क्रिकेट प्रोत्साहन योजना की शुरुआत कर रहे हैं। यह योजना साल 2022-23 के सत्र से प्रभावी हो जाएगी और इसके तहत खिलाड़ियों को टेस्ट मैचों के लिए पूर्वनिर्धारित मैच फीस (15 लाख) से अलग इनाम दिया जाएगा।”