जब बिना गोल्ड मेडल के खेला गया ओलंपिक, पैसों की कमी के चलते विजेताओं को करना पड़ा था संतोष

Tue, 21 May 2024 11:44:41 +0000

हर खिलाड़ी का सपना होता है कि वो ओलंपिक खेलों में मेडल जीतकर अपने देश का नाम रोशन करे. खिलाड़ी पोडियम पर खड़े होकर गले में स्वर्ण पदक वाले लम्हें को जीने के लिए दिन-रात एक कर देते हैं. लेकिन, अगर आपसे कहा जाए कि एक ओलंपिक ऐसा भी खेला गया, जहां पहला स्थान पाने वाले खिलाड़ियों को गोल्ड मेडल नहीं दिया गया, बल्कि, उन्हें सिल्वर मेडल देकर वापस भेज दिया गया, तो क्या आप इसपर विश्वास करेंगे? भले ही आप इसपर यकीन न करें, लेकिन साल 1896 में जब ओलंपिक खेल दोबारा से शुरू हुए, तो विजेताओं को सिर्फ रजत और कांस्य पदक से संतोष करना पड़ा था.